cyanic-selkie/wikianc huggingface dataset:
அப்பாசபாத்து-இ தாலபை
மேற்கோள்கள்
பகுப்பு:நஃபந்தான் மண்டல வாழிடங்கள் பகுப்பு:சூசெஃப்பு ஊரக வட்ட வாழிடங்கள்
கபுர்த்தலா
கபுர்த்தலா, (பஞ்சாபி: ਕਪੂਰਥਲਾ) என்னும் நகரம், இந்திய மாநிலமான பஞ்சாபின் கபுர்தலா மாவட்டத்தில் உள்ளது. வடமேற்கு இந்தியாவின் பஞ்சாப் மாநிலத்தின் 22 மாவட்டங்களில் ஒன்றாகும். இம்மாவட்ட நிர்வாகத் தலைமையிட நகரம் கபுர்த்தலா ஆகும். கபுர்த்தலா மாவட்டத்தின் நிலப்பரப்புகள் ஜலந்தர் மாவட்டத்தின் மேற்கு மற்றும் கிழக்கு பகுதிகளில் அமைந்துள்ளது. இங்கு கஞ்சிலி நீர்ப்பரப்பு, எலிசி அரண்மனை, ஷாலிமார் தோட்டம் ஆகியன அமைந்துள்ளன.
இது பிரிட்டிஷ் இந்தியாவில் சுதேச மன்னர்கள் காலத்தில் கபுர்த்தலா மாநிலத்தின் தலைநகராக இருந்தது (அலுவாலியா வம்சத்தால் ஆளப்பட்டது). பிரஞ்சு மற்றும் இந்தோ சரசனிக் பாணி  கட்டிடக்கலை அடிப்படையிலான அதன் முக்கிய கட்டிடங்களுடன் நகரத்தின் மதச்சார்பற்ற மற்றும் அழகியல் கலவை அதன் சுதேச கடந்த காலத்தை சுயமாக விவரிக்கிறது. இது அரண்மனைகள் மற்றும் தோட்டங்களின் நகரம் என்றும் அழைக்கப்படுகிறது. கபுர்த்தலா இந்தியாவில் குறைந்த மக்கள் தொகை கொண்ட நகரமாகும். 2011 மக்கள் தொகை கணக்கெடுப்பின்படி, இது ஒரு லட்சத்துக்கும் அதிகமான மக்கள்தொகையை கொண்ட நகரங்களின் பட்டியலில் இடம்பிடித்துள்ளது. இங்கு 101,654 மக்கள் வாழ்கின்றனர்.
இம்மாவட்டத்தில் பியாஸ் ஆறு மற்றும் சத்லஜ் ஆறுகள் பாய்கிறது. இம்மாவட்டத்தின் பொருளாதாரம் கோதுமை, நெல், கரும்பு, உருளைக்கிழங்கு போன்ற வேளாண் விளைபொருட்களைச் சார்ந்துள்ளது. இம்மாவட்டம் கோடைக்காலத்தில் கடும் வெப்பமும்; குளிர்காலத்தில் கடும் குளிரையும் கொண்டுள்ளது.
சைனிக் பள்ளி (ஜகத்ஜித் அரண்மனை)
இங்குள்ள சைனிக் பள்ளி முன்னர் ஜகத்ஜித் அரண்மனை என்று அழைக்கப்பட்து. இது முன்பு கபுர்த்தலா மாநில மகாராஜாவின் அரண்மனை, எச்.ஆர்.எச் மகாராஜா ஜகத்ஜித் சிங் ஆகியோரின் அரண்மனையாக இருந்தது. அரண்மனை கட்டிடத்தின் கட்டிடக்கலை வெர்சாய் அரண்மனை மற்றும் ஃபோன்டைன்லேபூ அரண்மனையை அடிப்படையாகக் கொண்டது இது மொத்தம் 200 ஏக்கர் பரப்பளவில் (0.81 கிமீ 2) பரவியுள்ளது. இதை பிரெஞ்சு கட்டிடக் கலைஞர் எம். மார்செல் வடிவமைத்து உள்ளூர் கட்டிடக் கலைஞர் அல்லாஹ் டிட்டாவால் கட்டப்பட்டது. இது மறுமலர்ச்சி பாணியில் முன்புறத்தில் மூழ்கிய பூங்காவுடன் கட்டப்பட்டது (பைஜா என்று அழைக்கப்படுகிறது). அதன் தர்பார் ஹால் (திவான்-இ-காஸ்) இந்தியாவின் மிகச்சிறந்த ஒன்றாகும், மற்றும் பூச்சு   மற்றும் வர்ணம் பூசப்பட்ட கூரைகள் பிரெஞ்சு மற்றும் இத்தாலிய கலை மற்றும் கட்டிடக்கலைகளின் மிகச்சிறந்த அம்சங்களைக் குறிக்கின்றன. இந்த அரண்மனை 1900 ஆம் ஆண்டில் தொடங்கப்பட்டு 1908 ஆம் ஆண்டில் மகாராஜா அனிதா டெல்கடோவின் புதிய மனைவிக்காக முடிக்கப்பட்டது.
எலிசி அரண்மனை
எலிசி அரண்மனை 1862 ஆம் ஆண்டில் கன்வர் பிக்ரமா சிங் அவர்களால் கட்டப்பட்டது. இந்த கட்டிடம் இப்போது கபுர்தலாவின் எம்ஜிஎன் பள்ளியாக மாற்றப்பட்டுள்ளது
டெல்லி கேட் (வேலூர்)
thumb|250x250px|டெல்லி கேட் (ஆற்காடு)
டெல்லி கேட் தமிழ்நாட்டில், இராணிப்பேட்டை மாவட்டத்திலுள்ள, ஆற்காடு நகரில் அமைந்துள்ளது. இது ஆற்காட்டில் அமைந்துள்ளதால், இதனை ஆற்காடு டெல்லி கேட் என்றும் அழைக்கின்றனர். வேலூர் மாவட்ட சுற்றுலாத் தலங்களில் இந்த வாயிலும் ஒன்றாகும்.
அமைவிடம்
ஆற்காடு பாலாற்றங்கரையில் செய்யாறு புறவழிச் சாலையில் உள்ள ஒரு உயர்ந்த நுழைவுவாயில் டெல்லி கேட் என்றழைக்கப்படுகிறது. 1751இல் ஆற்காடு நவாப்பிடம் இருந்து ராபர்ட் கிளைவ் ஆட்சியை கைப்பற்றியதன் நினைவாக கட்டப்பட்டுள்ளது. அப்போது ஆற்காட்டுக்குள் நுழைபவர்கள் இவ்வழியாகத்தான் வரவேண்டியிருந்தது. இது ஆற்காட்டின் ஒரு பகுதியாகும். ஆற்காடு கோட்டையின் பிரதான நுழைவாயிலாக இது விளங்கியது. 18 ஆம் நூற்றாண்டின் முதல் பாதியில், முகலாய ஆளுநரான டாட் கான் பன்னியின் கட்டடத்தின் ஒரு பகுதியாக இந்த வாயில் இருந்தது.
அமைப்பு
இந்த நுழைவாயில் இரண்டு தளங்களைக் கொண்டு அமைந்துள்ளது. கீழ்தளத்தில் உள்ள நுழைவாயில் இஸ்லாமிய வளைவு அமைப்பில் காணப்படுகிறது. இந்த வாயிலின் இருபுறங்களிலும் காவலர்கள் தங்குவதற்கான அறைகள் உள்ளன. நுழைவு வாயிலின் வெளிப்புறம் பாலாற்றை ஒட்டியுள்ள பகுதியிலும் சிறு சிறு அறைகள் இருந்ததற்கான தடயங்களும் உள்ளன. வாயிலின் மேல்தளத்தில் ஓர் அலங்கம் காணப்படுகிறது. எதிரிப் படைகள் வருவதை வேவுபார்க்கும் வகையில் இது அமைக்கப்பட்டுள்ளது. தற்போது டெல்லி கேட் இந்திய தொல்பொருள் துறையின் கட்டுப்பாட்டில் உள்ளது. ஆற்காடு முற்றுகையிடப்பட்டபோது, ராபர்ட் கிளைவ் செய்த மறக்கமுடியாத பாதுகாப்பின் தளமாக இருந்தது.
வரலாறு
இந்தியாவில் ஆங்கிலேயர்களின் ஆட்சி அமைவதற்குக் காரணமான வெற்றியைக் கொண்டாடுகின்ற வகையில் வடக்கில் மொகலாய சாம்ராஜ்யம் அமைந்த டெல்லியை நோக்கி அதனைக் கைப்பற்றுவதுதற்கான ஒரு தொடக்கமாகக் காட்டுவதற்காக இந்த வாயில் அமைக்கப்பட்டது. வரலாற்று ரீதியாக, இப்பகுதி போர்கள் பல நடக்கும் இடமாக இருந்தது. இந்தச் சூழல் ஆற்காட்டைச் சுற்றி கோட்டைகட்டும் நிலையை ஏற்படுத்தியது. கர்நாடகாவின் முகலாய நவாப் மராத்தியரிடம் இருந்து இந்தப் பகுதியைக் கைப்பற்றினார். தாட் கான் பன்னி என்பவர் 1698 இல் ஜுல்ப்காஹர் அலி கானால் (அவுரங்கசீப்பின் தளபதி) ஆளுநராக நியமிக்கப்பட்டார்.
1710 ஆம் ஆண்டில், மொஹமட் ஸாயீத் கடைசி மொகலாய ஆளுநராக இருந்தார், இவர் கர்னாநாடக நவாபாக முதலாம் சாடடூல்லா கான் என்ற பட்டத்துடன் நியமிக்கப்பட்டார். இவர் தன் தலைநகரை செஞ்சியில் இருந்து ஆற்காடுக்கு மாற்றினார்.
ஆர்க்காட்டை தங்கள் கட்டுப்பாட்டிற்காக கொண்டுவர போராடிய வெவ்வேறு வம்சங்களுக்கிடையில் நீண்டகால மோதல்களால் இருந்ததால், ஆர்காடானது இடையில் வந்த பிரித்தானியர் மற்றும் பிரஞ்சுக்கார்கள் வசம் வந்தது. என்றாலும் பிரிட்டித்தானியர் மற்றும் பிரெஞ்சு படைகளுக்கு இடையே நடந்த போரானது தென்னிந்தியாவை தங்கள் கட்டுப்பாட்டில் கொண்டுவரும் நோக்கத்துக்காக மட்டுமே இருந்தது. ஆர்காட்டைக் கைப்பற்ற இராபர்ட் கிளைவ் கட்டுப்பாட்டிலான பிரித்தானியப் படைகளின் போர் என்பது பிரித்தானியரால் நடத்தப்பட்ட மிக் குறிப்பிடத்தக்கப் போர்களில் ஒன்றாக இருந்தது. இந்த  முற்றுகை ஐம்பது நாட்கள் நீடித்தது, 15 நவம்பர் 1751 அன்று முடிவுக்கு வந்தது.
1783 ஆம் ஆண்டில் திப்பு சுல்தானால் ஆற்காட்டின் முதன்மை அரணாக இருந்த பழைய செங்கல் மதில் சுவர்கள் அழிக்கப்பட்டன, அதன் அடித்தளங்கள் இன்னும் காணப்படலாம். இன்று, முதலாம் சதாத்துல்லா கான் மற்றும் ஜமா மஸ்ஜித் கல்லறைகள் என்று அக்காலத்திய கட்டுமானங்கள் அக்காலத்தின் சாட்சியாக எஞ்சியுள்ளன.
வெளியிணைப்புகள்
பகுப்பு:வேலூர் மாவட்ட சுற்றுலாத் தலங்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாட்டிலுள்ள தொல்லியற்சின்னங்கள்
என். கே. பழனிசாமி
'''என். கே. பழனிசாமி''' என்பவர் ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் 1957 மற்றும் 1971 ஆகிய ஆண்டுகளில் நடைபெற்ற சட்டமன்றத் தேர்தல்களில், பெருந்துறை தொகுதியில் இருந்து, இந்தியக் கம்யூனிஸ்ட் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
ஆரண்யா ஜோகர்
thumb|Aranya Johar ஆரண்யா ஜோகர் (Aranya Johar பிறப்பு செப்டம்பர் 7, 1998) ஓர் இந்தியக் கவிஞர் ஆவார். பாலின சமத்துவம், மன ஆரோக்கியம் மற்றும் நேர்மறை உடலியல் போன்ற பிரச்சினைகளுக்கு இவர் சமூக ஊடகங்களைப் பயன்படுத்தி தனது கருத்துக்களைத் தெரிவித்து வருகிறார். அழகுத் தரங்களை எதிர்கொள்ள இவர் சிலாம் கவிதையைப் பயன்படுத்துகிறார். ஆரண்யாவின் முதல் படைப்பான "எ பிரவுண் கேர்ள்சு கைடு டூ ஜெண்டர்" பதிவேற்றப்பட்ட இரண்டு நாட்களில் 1 மில்லியன் பார்வைகளைப் பெற்றது. ' பேட்மேன் ' திரைப்படத்திற்காக அக்‌ஷய் குமாரின் ஒத்துழைப்பு மூலம் இவர் முதன்முதலில் பாலிவுட்டில் பேசும் வார்த்தையை ஒருங்கிணைத்தார். ஆரண்யா ஏப்ரல் 2017 இல் மும்பையில் நடைபெற்ற டெட் மாநாட்டில் பேச்சாளராக இருந்தார். மிசெல் ஒபாமா மற்றும் ஆசுலே கிரகாம் ஆகியோருடன் சமூக ஊடகங்களில் ஒருவர் பின்பற்ற வேண்டிய 10 பெண்களின் பட்டியலில் இவர் பரிந்துரைக்கப்படுகிறார்.
ஆரம்பகால வாழ்க்கை மற்றும் கல்வி
ஆரண்யா 8 செப்டம்பர் 1998 இல் பிறந்தார் மற்றும் மும்பையில் வளர்ந்தார். லீலாவதி போதார் உயர்நிலைப் பள்ளியில் தனது பள்ளிப்படிப்பை முடித்தார். இவர் தனது கருத்துக்களை வெளிப்படுத்த சிலாம் கவிதையைப் பயன்படுத்துகிறார். சிலாம் கவிஞர்கள் பேசுவதற்கான சொற்களைப் பயன்படுத்தவும், அடையாளத்தை வெளிப்படுத்தவும் மற்றும் தங்கள் பார்வையாளர்களுடன் தொடர்பு கொள்ளவும் இதனைப் பயன்படுத்துகின்றனர்.
தொழில்
ஆரண்யா தனது பதின்ம வயதிலிருந்தே தவறான கருத்துகள் பற்றிய கவிதைகளை எழுதத் தொடங்கினார். ஆரண்யா தனது 12 வயதில் பார்வையாளர்கள் முன்னிலையில் முதல் முறையாக நடித்தார்.அதில் கலந்துகொள்வதற்காக தனது வயதினை தவறாகக் கூறினார், இவளுடைய அம்மா இவளுடன் வருவார் என்று இவர் ஒப்புக்கொண்டார். இவர் ஏழாம் வகுப்பில் இருந்தபோது இவருக்கு கவனக் குறைபாடு கோளாறு (ADD) இருப்பது கண்டறியப்பட்டது. அதனால் இவள் மன ஆரோக்கியத்தைப் பற்றிய விழிப்புணர்வை உருவாக்க ஊடகத்தைப் பயன்படுத்துகிறார். இவர் மனநிலை குறித்து ஆராய்ந்து அதைப் பற்றி எழுதுகிறாள்.
ஆரண்யா மற்றும் இவரது 17 வயது நண்பர் பிரசீ மஷ்ரு ஆகியோர் இவருக்கு உறுதுணையாக இருந்தனர். இவர் மைக் எனும் நிறுவனத்தை விட அதிகமாக தனக்கு உதவியதாக கூறினார். மைக் நிறுவனம் கலை நிகழ்ச்சிகளுக்கான படைப்பு தளங்களை (கவிதை, இசை, நகைச்சுவை போன்றவை) நிர்வகிப்பதற்காக அமைக்கப்பட்டுள்ளது. ) மஷ்ரு விலே பார்லே (டபிள்யூ) இல் உள்ள ஒரு பள்ளியில் படிக்கிறார், ஆனால் இவர்கள் எழிவரி மூலம் பழகி நண்பர்களாகினர்.கனேடிய பரப்பிசைப் பாடகரான டிரேக்கின் மீதான அன்பின் மீது பிணைக்கப்பட்டனர்.
பார்வையற்ற கவிதை அமர்வுகள், கவிதை இரவுகளின் தொடர் கண்காணிப்பாளராகவும் ஆரண்யா உள்ளார். மற்ற நிகழ்ச்சிகளைப் போலல்லாமல், பார்வையற்ற கவிதை இரவு இருண்ட அறையில் நடைபெறுகிறது, மற்றும் கவிஞர்கள் அநாமதேயர்களாக உள்ளனர். த்ரோபேக் வியாழன் என்ற தலைப்பில் நகரத்தின் மற்றொரு கவிதை நிகழ்வின் இணை கண்காணிப்பாளராகவும் உள்ளார், அதில் கவிஞர்கள் தங்கள் முதல் படைப்பு மற்றும் இவர்களின் சமீபத்திய எழுத்துக்களைப் படிக்கச் சொல்கிறார். ஆஜ் தக் மற்றும் இந்தியா டுடே ஆகியவற்றுடன் இணைந்து விவேலின் உங்கள் உரிமைகளை அறிந்து கொள்ளுங்கள், எனும் பெயரில் பாலின சமத்துவத்திற்கான ஒரு கவிதையையும் இவர் ஆதரித்து வழங்கினார். "டூ பிளீடு வித் இவுட் எ வயலன்சு" எனும் பெயரில் வாஷ்யுனைடெட்டுடன்  ஆரண்யா இணைந்து வெளியிட்ட  நிகழ்படம், பதிவேற்றிய வார இறுதியில் 7 மில்லியன் பார்வைகளைப் பெற்றது. ஹைதராபாத் சர்வதேச மாநாட்டு மையத்தில் 2017 இல் ஹார்வர்ட் மாடல் ஐக்கிய நாடுகள் சபையின் இளம் ஆர்வலர்களுக்காக இவர் தனது கவிதையையும் வாசித்தார்.
சான்றுகள்
பகுப்பு:1998 பிறப்புகள் பகுப்பு:இந்தியப் பெண்ணியவாதிகள் பகுப்பு:வாழும் நபர்கள்
சுக்காம்பட்டி ஊராட்சி, திண்டுக்கல்
சுக்காம்பட்டி ஊராட்சி (Sukkampatti Gram Panchayat), தமிழ்நாட்டின் திண்டுக்கல் மாவட்டத்தில் உள்ள வடமதுரை வட்டாரத்தில் அமைந்துள்ளது. இந்த ஊராட்சி, வேடசந்தூர் சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 6957 ஆகும். இவர்களில் பெண்கள் 3488 பேரும் ஆண்கள் 3469 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திண்டுக்கல் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஹர்ஷ் மந்தேர்
இணைப்புகள்
பகுப்பு:வாழும் நபர்கள் பகுப்பு:1956 பிறப்புகள் பகுப்பு:இந்திய எழுத்தாளர்கள்
சிறீரஞ்சனி
சிறீரஞ்சனி இராகம் கருநாடக இசையில் பயன்படும் இராகங்களில் ஒன்றாகும். இது இருபத்தோராவது மேளகர்த்தா இராகமும், "வேத" என்று அழைக்கப்படும் நான்காவது சக்கரத்தின் நான்காவது இராகமுமாகிய கரகரப்பிரியாவின் ஜன்னிய இராகம் ஆகும்.
இலக்கணம்
thumb|right|250px|சிறீரஞ்சனி சுரங்கள் C யிலிருந்து தொடக்கம் இந்த இராகத்தில் சட்சம் (ச), சதுச்ருதி ரிசபம் (ரி2)சாதாரண காந்தாரம் (க2), சுத்த மத்திமம் (ம1), சதுச்ருதி தைவதம் (த2), கைசிக நிசாதம் (நி2) ஆகிய சுரங்கள் வருகின்றன. இதன் ஆரோகண அவரோகணங்கள் பின்வருமாறு :
இந்த இராகத்தில் எல்லாச் சுரங்களும் முழுமையாக அமையாததால் இது "வர்ஜ" இராகம் எனப்படுகிறது. இதன் ஆரோகணத்தில் 6 சுரங்களும் அவரோகணத்தில் 6 சுரங்களும் உள்ளன. இதனால் இது "சாடவ" இராகம் எனப்படுகின்றது.
குறிப்பு
பகுப்பு:கரகரப்பிரியாவின் ஜன்னிய இராகங்கள்
பேரியம் புளோரைடு
பேரியம் புளோரைடு (Barium fluoride) (BaF2) பேரியம் மற்றும் புளோரின் ஆகிய தனிமங்கள் இணைந்த வேதிச் சேர்மம் ஆகும். இது ஒளி ஊடுருவக்கூடிய திண்மம் ஆகும். இது இயற்கையில் பிரான்க்டிக்சோனைட்டு கனிமூலமாக இயற்கையில் காணப்படுகிறது.
அமைப்பு
இத்திண்மம் புளோரைட்டின் அமைப்பையும் உயர் அழுத்தத்தில் காரீய குளோரைடு அமைப்பையும் கொண்டுள்ளது. ஆவி நிலையில் BaF2 மூலக்கூறானது தோராயமாக F-Ba-F  108° கோண அளவைக் கொண்ட நேர்கோடல்லாத அமைப்பைக் கொண்டுள்ளது. இது வலுவளவு ஒட்டு இலத்திரன் சோடிகளின் தள்ளுகைக் கொள்கையின்படி நேர்கோட்டு வடிவத்தைக் கொண்டிருக்க வேண்டும் என்பதற்கு மாறாக விதிவிலக்கான அமைப்பைக் கொண்டுள்ளது. தொடக்கத்திலிருந்து வந்த கணிப்புக்கள், இணைதிறன் கூடுகளுக்கு உட்புறமாக உள்ள d ஆர்பிட்டால்களிலிருந்து வந்த பங்களிப்புகளைச் சார்ந்ததாக முன்மொழியப்பட்டுள்ளது. மற்றொரு கோட்பாடானது பேரியம் அணுவின் இலத்திரன் கருவின் முனைவுறு தன்மையானது Ba-F பிணைப்புகளுடன் இடைவினைபுரிந்து மின்சுமையானது தோராயமாக நான்முகி வடிவ பகிர்வை உருவாக்கலாம் என்கிறது.
பயன்கள்
அலுமினிய சுத்திகரிப்பு செயல்முறையில் ஒரு சேர்க்கைப் பொருளாகப் பயன்படுகிறது. பூச்சுக்களிலும், பற்றவைப்புக்கான உலோகப்பொடிகள் மற்றும் உலோகக்கம்பிகளிலும் பகுதிப்பொருளாகப் பயன்படுகிறது. ஒரு இளக்கியாகவும், ஒளிபுகாத்தன்மையை உருவாக்கும் காரணியாகவும் பயன்படுகிறது.
மேற்கோள்கள்
பகுப்பு:பேரியம் சேர்மங்கள் பகுப்பு:படிகங்கள் பகுப்பு:புளோரைடுகள் பகுப்பு:உலோக ஆலைடுகள் பகுப்பு:ஒளியியல் பொருட்கள் பகுப்பு:மினுமினுக்கும் மற்றும் ஒளிரும் பொருட்கள் பகுப்பு:புளோரின் சேர்மங்கள்
சந்திர பிரியங்கா
'''எஸ். சந்திர பிரியங்கா''' என்பவர் ஒரு இந்திய அரசியல்வாதி ஆவார். இவர் அகில இந்திய என். ஆர் காங்கிரசைச் சேர்ந்தவர். 2016 மேயில், இவர் நெடுங்காடு தொகுதியிலிருந்து புதுச்சேரி சட்டமன்ற உறுப்பினராக தேர்ந்தெடுக்கப்பட்டார். 2021 புதுச்சேரி சட்டமன்றத் தேர்தலில் இந்திய தேசிய காங்கிரசின் ஏ. மாரிமுத்துவை 8,560 வாக்குகள் வித்தியாசத்தில் தோற்கடித்தார். இதையடுத்து ரங்கசாமியின் நான்காவது அமைச்சரவையில் போக்குவரத்து, ஆதிதிராவிடர் நலம், வீட்டுவசதி, தொழிலாளர் நலம் மற்றும் வேலைவாய்ப்பு, கலை மற்றும் பண்பாடு, பொருளாதாரம் மற்றும் புள்ளியியல் துறை அமைச்சராக பொறுப்பேற்றார்.
இவர் புதுச்சேரி முன்னாள் அமைச்சர் எம். சந்திரகாசுவின் மகளாவார். 2019 ஆம் ஆண்டில் ஜான்சி என்ற குறும்படத்தில் சந்திர பிரியங்கா நடித்துள்ளார்.
குறிப்புகள்
பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:வாழும் நபர்கள் பகுப்பு:புதுச்சேரி சட்டமன்ற உறுப்பினர்கள் பகுப்பு:புதுச்சேரி அமைச்சர்கள்
ஓம்படைக்கிளவி (கல்வெட்டு)
ஓம்படைக்கிளவி என்பது கல்வெட்டியலில், கல்வெட்டு அமைப்பின் ஒரு பகுதியைக் குறிக்கும். இதை "முடிவுச் சொல்" எனவும் அழைப்பதுண்டு. கல்வெட்டின் உள்ளடக்கம் பொதுவாக மூன்று அல்லது நான்கு பகுதிகளாகப் பிரிக்கப்படுவதுண்டு. இவற்றில் இறுதிப் பகுதியின் ஒரு பகுதியே "ஓம்படைக்கிளவி" ஆகும்.
பெயர்
ஓம்படைக்கிளவி என்பது ஓம்படை, கிளவி என்னும் இரண்டு சொற்களின் சேர்க்கையால் உருவானது. ஓம்படை என்பது பாதுகாப்பு என்னும் பொருள் கொண்டது. கிளவி என்பது சொல்லைக் குறிக்கும். எனவே ஓம்படைக்கிளவி என்பது பாதுகாப்பின் பொருட்டுச் சொல்லப்படும் சொல்லைக் குறிக்கும். பழந்தமிழ் அகப்பொருள் இலக்கியத்தில், "தலைவியைப் பாதுகாத்துக்கொள்ளெனத் தலைவற்குத் தோழிகூறுங் கூற்று" ஓம்படைக்கிளவி எனப்பட்டது.
கல்வெட்டில் ஓம்படைக்கிளவி
கல்வெட்டுக்களில் ஓம்படைக்கிளவியின் கூற்றுக்களில், கல்வெட்டில் கூறப்படும் தானங்களின் பாதுகாப்புக்கு யார் பொறுப்பு, இத்தானத்தைப் பாதுகாப்பதனால் ஏற்படும் நன்மைகள், அவ்வாறு செய்யாமல் விடுவதனால் அல்லது அத்தானத்துக்குக் இடையூறு செய்வதனால் ஏற்படக்கூடிய விளைவுகள் போன்ற விபரங்கள் இடம்பெறும். இவ்வாறான விளைவுகள் அவ்வாறு குந்தகம் செய்வோருக்கு அச்சத்தையோ, அவமானத்தையோ ஏற்படுத்தும் வகையில் அமைவது உண்டு.
எடுத்துக்காட்டுகள்
வழங்கப்பட்ட தானங்களின் பயன்கள் நீண்டகாலம் நிலைத்திருக்க வேண்டும் என்பதைக் குறித்துக் காட்டும் பொருட்டு, போன்ற கூற்றுக்களை ஓம்படைக்கிளவியில் அமைப்பது உண்டு.
தானத்தைப் பாதுகாப்பதினால் ஏற்படக்கூடிய நன்மையாக, அத்தகையோருக்கு மதிப்பு அளிக்கும் வகையில், "உங்கள் பாதங்கள் என்னுடைய தலைமேல்" போன்ற பொருளுடைய கூற்றுக்கள் ஓம்படைக்கிளவியில் இடம்பெறுவது உண்டு. பின்வருவன சில எடுத்துக்காட்டுகள்:
தர்மத்தைப் பாதுகாக்காமல் விடுபவன் அல்லது அதற்கு இடையூறு செய்பவர்கள் பெரும் பாவங்களைப் புரிந்ததற்கு ஈடான விளைவுகளைப் பெறவேண்டியிருக்கும் என்பதை, என்றவாறு அச்சத்தை ஏற்படுத்தும் வகையிலும், சபிக்கும் பாணியிலும் கூற்றுக்கள் அமைவது உண்டு.
குறிப்புக்கள்
பகுப்பு:கல்வெட்டியல்
ஆய்வு மையம்
ஆய்வு மையம் அல்லது ஆய்வுக் கழகம் (Research institute, research centre, research center or research organization) என்பது ஆய்வு நோக்கங்களுக்காக நிறுவப்பட்ட ஒரு கழகமாகும். பொதுவாக ஆய்வு நிறுவனங்கள் அடிப்படை ஆய்வில் நிபுணத்துவம் பெற்றிருக்கலாம் அல்லது பயன்பாட்டு ஆய்வை நோக்கியதாக இருக்கலாம். இந்த சொல் பெரும்பாலும் இயற்கை அறிவியல் ஆய்வைக் குறிக்கிறது என்றாலும், சமூக அறிவியலிலும், குறிப்பாக சமூகவியல் மற்றும் வரலாற்று ஆராய்ச்சி நோக்கங்களுக்காக பல ஆராய்ச்சி நிறுவனங்கள் உள்ளன.
புகழ்பெற்ற ஆய்வு மையங்கள்
கேரளா வானியல் மற்றும் கணிதப் பள்ளி என்பது தென்னிந்தியாவின் கேரளத்தில் உள்ள சங்கமகிராமத்தைச் சேர்ந்த மாதவனால் நிறுவப்பட்ட கணிதம் மற்றும் வானியல் பள்ளி ஆகும். அப்பள்ளி 14 மற்றும் 16 ஆம் நூற்றாண்டுகளுக்கு இடையில் செழித்தது. இப்பள்ளியின் கண்டுபிடிப்புகள் நாராயண பட்டத்திரி (1559-1632) உடன் முடிவடைந்ததாக தெரிகிறது. வானியல் சிக்கல்களைத் தீர்க்கும் முயற்சியில், கேரளப் பள்ளி சுயாதீனமாக பல முக்கியமான கணிதக் கருத்துகளைக் கண்டறிந்தது.
ஐரோப்பாவின் ஆரம்பகால ஆய்வு நிறுவனம் ஹ்வென் தீவில் உள்ள டைகோ ப்ராஹேவின் யுரேனிபோர்க் வளாகமாகும், இது 16 ஆம் நூற்றாண்டின் வானியல் ஆய்வகமாகும். இது நட்சத்திரங்களை மிகவும் துல்லியமான அளவீடுகள் செய்ய அமைக்கப்பட்டது. அமெரிக்காவில் பெல் ஆய்வுக்கூடங்கள், ஜெராக்ஸ் பார்க், தி ஸ்கிரிப்ஸ் ரிசர்ச் இன்ஸ்டிடியூட், பெக்மேன் இன்ஸ்டிடியூட் மற்றும் எஸ்ஆர்ஐ இன்டர்நேஷனல் உட்பட பல குறிப்பிடத்தக்க ஆராய்ச்சி நிறுவனங்கள் உள்ளன.
மேற்கோள்கள்
பகுப்பு:ஆய்வு நிறுவனங்கள் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
நிரந்தர நடுவர் நீதிமன்றம்
நிரந்தர நடுவர் நீதிமன்றம் (Permanent Court of Arbitration) என்பது ஒரு பன்னாட்டு அமைப்பு. இது நெதர்லாந்து நாட்டில் உள்ள த ஹேக் என்ற நகரில் அமைக்கப்பட்டுள்ளது.
வரலாறு
இந்நீதிமன்றம் 1899ல் நடந்த முதல் ஹேக் அமைதி மாநாட்டின் மூலம் அமைக்கப்பட்டது. இது ஒரு பழமையான பன்னாட்டு பிரச்சனைகளை தீர்க்கும் அமைப்பாகும்.
பசிபிக் பன்னாட்டு பிரச்சனை தீர்க்கும் ஹேக் உடன்படிக்கையில் உள்ள 20 மற்றும் 29 வது கட்டுரைகளின் கீழ் இந்த நிரந்தர நடுவர் நீதிமன்றம் உருவாக்கப்பட்டது. இரண்டாம் ஹேக் அமைதி மாநாட்டில் (1907) இந்த உடன்படிக்கை மறு ஆய்வு செய்யப்பட்டது.
அரசுக் கட்சிகள் (அ) அங்கங்கள்
right|thumb|500px|நிரந்தர நடுவர் நீதிமன்றத்தின் உறுப்பு நாடுகள் {{legend|#007f00|1907 சாசனத்தின் படி}} {{legend|#0000ff|1899 சாசனத்தின் படி}}{{legend|#C0C0C0|உறுப்பு நாடுகளல்லாதவை}}
பிப்ரவரி 2012 வரை, இந்த நிறுவனத்தின் முதல் அல்லது இரண்டாம் மாநாட்டு உடன்படிக்கையில் கீழ் 115 நாடுகள் அங்கம் வகிக்கின்றனர்.
இது பன்னாட்டு நீதிமன்றம் (International Court of Justice) போலல்லாமல் அரசு, அரசு நிறுவனங்கள், பன்னாட்டு அமைப்புகள் மற்றும் தனியார் கட்சிகளுக்கு இடையேயான பிரச்சனைகளையும் தீர்க்க வழி செய்கிறது.
வெளி இணைப்புகள்
பகுப்பு:பன்னாட்டு அமைப்புகள் பகுப்பு:நீதிமன்றங்கள்
1490
1490 (MCDXC) பழைய யூலியன் நாட்காட்டியில் ஒரு வெள்ளிக்கிழமையில் ஆரம்பமான ஒரு சாதாரண ஆண்டாகும்.
1490 நாற்காட்டி
*
சாண்டில்யன்
சாண்டில்யன் (Sandilyan) (1910-1987) பிரபலமான தமிழ் எழுத்தாளர். இவர் வரலாற்றுச் சம்பவங்களை அடிப்படையாகக் கொண்ட புதினங்கள் எழுதிய எழுத்தாளர்களுள் ஒருவர் ஆவார். இவரது புதினங்கள் இதழ்களில் தொடர்களாக வெளிவந்துள்ளன.
இளமைப்பருவம்
பாஷ்யம் அய்யங்கார் என்ற இயற்பெயர் கொண்ட சாண்டில்யன் தமிழ்நாட்டில் உள்ள திருக்கோவிலூரில் நவம்பர் 10, 1910ம் ஆண்டு பிறந்தார். இவரது பெற்றோர்- ராமனுஜம் அய்யங்கார் மற்றும் பூங்கோவில்வல்லி. சென்னையில் உள்ள பச்சையப்பா மற்றும் நேஷனல் மாடல் பள்ளிகளில் பயின்றார். திருச்சி செயின்ட் ஜோசஃப் கல்லூரியில் பட்டம்பெற்றார். கல்லூரியில் இருந்தபோது சி. ராஜகோபாலாச்சாரியின் தாக்கத்தால் இந்திய சுதந்திர போரட்டத்தில் இணைந்து இந்திய தேசிய காங்கிரசில் உறுப்பினரானார். 1929இல் ரங்கநாயகியை மணந்தார்.
தொழில் வாழ்க்கை
கல்லூரிப் படிப்பை முடித்தபின் 1930களில் சென்னை தி.நகரில் குடியேறினார். அருகாமையில் வசித்த பிரபல எழுத்தாளர் கல்கி கிருஷ்ணமூர்த்தி மற்றும் திரு. வி. க நடத்திய வார இதழ் நவசக்தியில் பணியாற்றிய வி. சுவாமிநாதனும் அவருக்கு நண்பர்கள் ஆனார்கள். அவர்கள் அளித்த ஊக்கத்தால் சிறுகதைகள் எழுத ஆரம்பித்தார். அவர் எழுதிய முதல் சிறுகதை சாந்தசீலன் ஆகும். அவரது சிறுகதைகளின் சிறப்பைக் கண்ட கல்கி, கண்ணம்மாவின் காதலி, அதிர்ஷ்டம் என்ற இரு சிறுகதைகளை ஆனந்த விகடனில் வெளியிட்டார். இந்த வெற்றி அவரை திருக்கண்ணபுரம் சீனிவாசாரியார் என்ற தமிழ்ப் பண்டிதரிடம் முறையாக தமிழ்மொழியைப் பயிலத் தூண்டியது. சுதேசமித்திரன் வார இதழில் சிறுகதைகள் எழுதினார். 1935-45வரை சுதேசமித்திரனில் நிருபராகப் பணியாற்றினார். ஆங்கில நாளிதழ் ஹிந்துஸ்தான் டைம்சில் உதவி ஆசிரியராக பணிபுரிந்தார். 1982 பிப்ரவரி 7ஆம் நாள் முதல் வெளிவந்த கமலம் என்ற இதழின் ஆசிரியராக இருந்தார்.
திரைப்படத்துறையில்
ஹிந்துஸ்தான் டைம்ஸில் வேலை பார்த்துக் கொண்டிருந்தபோது விஜயா ஸ்டுடியோவின் பி.என்.ரெட்டி, நடிகர் சித்தூர்.வி. நாகையா இருவருடன் நட்பு ஏற்பட்டது. இந்த நட்பே இவர் திரைப்படத்துறையில் அடியெடுத்து வைக்க வழிவகுத்தது. சுவர்க்க சீமா (1945), என் வீடு (1953) ஆகிய இரு திரைப்படங்களுக்கு திரைக்கதைகளை எழுத உதவினார். பிற்காலத்தில் தனது திரைப்படத்துறை அனுபவங்களை சினிமா வளர்ந்த கதை (1985) என்ற புத்தகமாக வெளியிட்டார். பெர்த் ஆஃப் நியூஸ்பேப்பர் என்ற ஆவணப்படமும் தயாரித்து வெளியிட்டார்.
புதினங்கள்
ஹிந்துஸ்தான் டைம்சில் வேலை பார்த்த பின்பு சுதேசமித்திரனில் மீண்டும் பணியில் சேர்ந்தார். முழுநீள புதினங்கள் எழுதத் தொடங்கினார். பலாத்காரம் என்னும் அரசியல் புதினத்தை எழுதி தானே வெளியிட்டார். அமுதசுரபி போன்ற பிற பத்திரிக்கைகளிலும் கதைகள் எழுதினார். பாலைவனத்துப் புஷ்பம், சாந்நதீபம் இரண்டும் அவரது முதல் வரலாற்றுப் புதினங்கள். பின்பு குமுதம் வார இதழில் இவரது கதைகள் தொடர்களாக வர ஆரம்பித்தன. இதனால் குமுதத்தின் விற்பனை கூடியது. குமுதத்தில் தனது கதைகளுக்காக மாத வருமானம் வாங்கிய மிகச்சிலருள் இவரும் ஒருவர். குமுதத்தை விட்டு வெளியே வந்தபின் சொந்தமாக கமலம் என்ற வார இதழ் ஆரம்பித்தார். ஆனால் அதில் அவர் வெற்றி பெறவில்லை. அவரது புதினங்களை வானதி பதிப்பகம் புத்தகங்களாக வெளியிட்டது. அவை விற்பனையில் சிகரத்தை எட்டின. முதல் வெளியீடு வந்து நாற்பது ஆண்டுகளுக்குப் பின்னும் அவரது புதினங்கள் இன்னமும் அச்சில் உள்ளன. கமில் சுவெலபில், சாண்டில்யனை மிகப் பிரபலமான தமிழ் எழுத்தாளர்களில் நான்காவதாக குறிப்பிடுகிறார். சாண்டில்யன் செப்டம்பர் 11, 1987ல் மரணமடைந்தார்.
நாட்டுடைமை சர்ச்சை
2009ல் தமிழக அரசு சாண்டில்யன் உட்பட்ட 28 எழுத்தாளர்களின் படைப்புகளை நாட்டுடைமை ஆக்கவும் அவர்களின் வாரிசுகளுக்கு இழப்பீட்டுத்தொகை வழங்கவும் முன்வந்தது. வாரிசுகளிடம் ஒப்புதல் கேட்ட போது, சுந்தர ராமசாமி மற்றும் கண்ணதாசனின் வாரிசுகள் கண்டனம் தெரிவித்தனர். சாண்டில்யனின் வாரிசுகள் நாட்டுடைமையாக்குவதற்கு மறுத்து விட்டனர்.
வெளி இணைப்புகள்
Sandilyan Biography in Kootanchoru Blog
பகுப்பு:தமிழக எழுத்தாளர்கள் பகுப்பு:1910 பிறப்புகள் பகுப்பு:1987 இறப்புகள் பகுப்பு:விழுப்புரம் மாவட்ட நபர்கள்
வேட்டைக்காரன்புதூர் ராமர் கோயில்
ராமர் கோயில் தமிழ்நாட்டில் கோயம்புத்தூர் மாவட்டம், வேட்டைக்காரன்புதூர் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் பாஞ்சராத்திர முறைப்படி வழிபாடு நடக்கிறது.
மேற்கோள்கள்
பகுப்பு:கோயம்புத்தூர் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அயன் டோம்
குறிப்புகள்
பகுப்பு:இசுரேலிய போர்த்தளபாடங்கள் பகுப்பு:ஏவுகணைகள்‎ பகுப்பு:இசுரேலியக் கண்டுபிடிப்புகள்
லீலா சிட்னீஸ்
லீலா சிட்னீஸ் (Leela Chitnis) (9 செப்டம்பர் 1912 - 14 ஜூலை 2003) இந்திய திரைப்பட துறையில் நடிகையாக, 1930 களில் இருந்து 1980 கள் வரை செயல்பட்டார். திருமணத்திற்கு முன் அவரது பெயர் லீலா நாகர்கார் என்பதாகும். (Leela Nagarkar). ஆரம்பகாலங்களில் காதல் படங்களில் கதாநாயகியாக நடித்தார். பின்னாட்களில் முன்னணி நடிகர்களுக்கு நேர்மையும் அறமும் உடைய தாயாக நடித்து மிகவும் புகழ் பெற்றார்.
ஆரம்ப வாழ்க்கை
கர்நாடக மாநிலத்திலுள்ள தார்வாடில், மராத்தி மொழி பேசும் குடும்பத்தில் பிறந்தார். அவரது தந்தை ஆங்கில இலக்கியப் பேராசிரியராக இருந்தார். அக்காலத்தில் படித்த கதாநாயகிகளில் இவரும் ஒருவர். கல்லூரியில் பட்டம் பெற்ற பிறகு அவர் நாட்டியமன்வன்தார் என்ற மராட்டிய நாட்டியக் குழுவில் சேர்ந்தார். இப்சென், ஷா மற்றும் ஸ்டானிஸ்லாவ்ஸ்கி ஆகியோரின் பாதிப்புடைய கதைகளை இந்நாடகக்குழு அரங்கேற்றி வந்தனர். இக்குழுவில் பல நகைச்சுவை மற்றும் சோக நாடகங்களில் தொடர்ச்சியாக கதாநாயகியாக நடித்துவந்தார்.
தொழில் வாழ்க்கை
பாம்பே டாக்கீஸ் என்ற தயாரிப்பு நிறுவனத்திற்காகப் பல கதைகளில் கதா நாயகியாக நடித்துள்ளார். இந்நிறுவனம் சமுதாய மறுமலர்ச்சி தொடர்பாக பல படங்களைத் தயாரித்து வந்தது. இப்படங்கள் யாவும் வணிக ரீதியாக வெற்றி பெறவில்லை. கங்கன் (1939) திரைப்படத்தில் லீலா நடித்து பாம்பே டாக்கீஸ் தயாரித்து வெளியான படம் பெரும் வெற்றிபெற்றது.
தனிப்பட்ட வாழ்க்கை
சிட்னி பிராமண சாதியைச் சேர்ந்தவர். எனினும், அவரது தந்தை பிரம்ம சமாஜ கொள்கையான, சாதி மறுப்பு மத இயக்கத்தை ஏற்றுக்கொண்டார். லீலா 2003 இல் அமெரிக்காவில் மரணமடைந்தார்.
வெளி இணைப்புகள்
பகுப்பு:இந்தியத் திரைப்பட நடிகைகள் பகுப்பு:கன்னடத் திரைப்படத் தயாரிப்பாளர்கள் பகுப்பு:கன்னடத் திரைப்பட இயக்குநர்கள் பகுப்பு:தார்வாடு மாவட்ட நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:2003 இறப்புகள் பகுப்பு:1909 பிறப்புகள்
ஹவுஸ்புல்
ஹவுஸ் புல் என்பது லின்சன் ஆன்டணி இயக்கத்தில் 2013-ல் வெளியான மலையாளத் திரைப்படம். டினி டாம், ஜோதிர்மயி ஆகியோர் முதன்மை வேடங்களில் நடித்துள்ளனர். ஜோமோன் ஆன்டணி இதை தயாரித்துள்ளார்.
வெளி இணைப்புகள்
பகுப்பு:2013 மலையாளத் திரைப்படங்கள் பகுப்பு:அறிமுக இயக்குநர் திரைப்படங்கள்
கங்கா சாகர் விரைவு வண்டி
கங்கா சாகர் விரைவு வண்டி (Ganga Sagar Express) என்பது இந்திய இரயில்வேயால் இயக்கப்படும் சாதாரண அஞ்சல் / விரைவு தொடர் வண்டியாகும். இது பீகார் மாநிலத்தில் ஜெயின்கருடன் கொல்கத்தாவை இணைக்கிறது. இது 624 கிலோமீட்டர்கள் தொலைவு பயணிக்கிறது. இதன் சராசரி வேகம் மணிக்கு 43 கி.மீ. ஆகும். இந்தத் தொடருந்தானது பொது, இரண்டு அடுக்கு குளிர் சாதன பெட்டி, மூன்றடுக்கு குளிர்சாதனப் பெட்டி, மற்றும் படுக்கை வகுப்பு ஆகியவற்றைக் கொண்டுள்ளது. பொது வகுப்புகள் தவிர அனைத்து இடங்களுக்கும் முன்பதிவு தேவைப்படுகிறது. தட்கல் திட்டமும் உள்ளது.
இந்த வண்டி தினமும் சியால்தா தொடருந்து நிலையத்தில் இருந்து 17:45 மணிக்குப் புறப்படுகிறது. ஜெயநகருக்கு மறுநாள் 08:40 மணிக்கு வந்தடைகிறது. ஜெயநகரிலிருந்து 16:35 மணிக்குப் புறப்பட்டு, சியால்தாலுக்கு மறுநாள் 06:55 மணிக்கு வந்தடைகிறது.
சான்றுகள்
பகுப்பு:பீகாரில் தொடருந்து போக்குவரத்து பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
போங்கைகாவொன் மாவட்டம்
போங்கைகாவொன் மாவட்டம் இந்தியாவின் வடகிழக்கு மாநிலமான அசாமில் அமைந்துள்ள ஒரு மாவட்டமாகும். இது இந்த மாநிலத்தின் 27 மாவட்டங்களில் ஒன்றாகும். இதன் நிர்வாகத் தலைமையிடம் போங்கைகாவொன் நகரம் ஆகும். இது அருகில் உள்ள கோஆல்பரா மாவட்டத்தில் இருந்து, 29 செப்டெம்பர் 1989 அன்று இயற்றப்பட்ட சட்டத்தின் படி தனியாக பிரித்து புதிதாக உருவாக்கப்பட்ட மாநிலமாகும்.
மக்கள்தொகை ஆய்வு
2011 ஆம் ஆண்டின் மக்கள் தொகை கணக்கெடுப்பின் படி இந்த மாவட்டத்தில் மொத்தம் பேர் உள்ளனர். 732,639	பேர் உள்ளனர். இங்கு மக்கள் தொகை வளர்ச்சி விகிதம்	19.58	சதவிகிதம் ஆகவும், பாலின விகிதாச்சாரம்      	961	ஆகவும், மக்களின் கல்வியறிவு 	70.44	சதவிகிதம் ஆகவும், மக்களின் இன நெருக்க அடர்வு	425	ஆகவும் உள்ளது.
மேற்கோள்கள்
பகுப்பு:அசாம் மாவட்டங்கள் பகுப்பு:பங்காய்காமோ மாவட்டம்
களை உற்பத்தி
களை உற்பத்தி என்பது பயிர் சாகுபடி செய்யப்பட்ட நிலத்தின் சுற்றுச்சூழல், தகவமைப்புகளுக்கு ஏற்றவாறு தேவையில்லாமல் வளரக்கூடிய ஒரு தாவரமாகும். சில வகைக் களைகள் குறிப்பிட்ட காலம் வரை முளைக்காமல் நிலத்தை உழுது அல்லது மண்வெட்டியால் வெட்டி சாகுபடிக்காக பண்படுத்திய பின் முளைத்து விதை உற்பத்தி செய்யும் சிறப்புடையது.
வகைகள்
களைகள் ஓராண்டுக் களைகள், ஈராண்டு களைகள், பல்லாண்டுக் களைகள் என வாழ்க்கையின் சுழற்சியின் அடிப்படையில் வகைப்படுத்தப்படுகிறது. பெரும்பாலான களைகள் விதைகள் மூலம் உற்பத்தியாகின்றன.
ஓராண்டுக் களை
ஒரு களை முளைத்து, பூத்து, விதை உற்பத்தியாகி ஒரு வருட காலத்திற்குள் அழியுமானால் அவை ஓராண்டுக் களை எனப்படும். சில வகைக் களைகள் சாதகமான தட்பவெப்பநிலையிலும் பல்லாண்டு வரை முளைக்காமல் உறக்க நிலையில் இருந்து நிலத்தில் சாகுபடி வேளைகள் மேற்கொண்டபின் முளைக்கும் தன்மையுடையது. களைகள் சாகுபடி செய்யும் பயிரைக் காட்டிலும் வேகமாக வளர்ந்து விதை உற்பத்தி செய்யக் கூடியது. சில களைகள் ஒரே வருடத்தில் இரண்டு முறை விதை உற்பத்தி செய்யக் கூடியது. (விதை முளைத்தல் -விதை உற்பத்தி- விதை முளைத்தல் - விதை உற்பத்தி) இன்றும் சில வகைக ளை இனங்கள் ஒரு சாகுபடி பருவத்தில் ஒரு தலைமுறைக்கு மேல் வாழும் தன்மையுடையது. உதாரணமாக
இவ்வகைக் களைகள் சாதகமற்ற தட்பவெப்ப நிலையான அதிக பனி, அதிக குளிர் காலங்களிலும் உயிருடன் வாழும் தன்மைக் கொண்டவை.
கரவு தொழில்நுட்பம்
கரவு தொழில்நுட்பம் (stealth technology) ஒரு இராணுவ உத்திகள் மற்றும் முடக்க மின்னணு எதிர்வினையின் ஒரு துணை துறையாகும். இந்த தொழில்நுட்பம், பொருள்களைக் கண்டறியும் கருவிகளுக்கு எதிராக பொருள்களுக்குக் குறைந்த அவதானிக்கக்கூடிய தன்மையை அளிக்கிறது. நவீன போர் நுட்பங்களில் இது அளப்பரிய பங்காற்றுகிறது. தற்கால வானூர்திகள், போர்க்கப்பல்கள், நீர்மூழ்கிக் கப்பல்கள், மற்றும் ஏவுகணைகளில் கரவு தொழில்நுட்பம் பயன்படுத்தப்படுகிறது. கதிரலைக் கும்பாவாலோ(Radar), ஒலிச் செலுத்துவழி மற்றும் வீச்சளவு மூலமோ(Sonar), காட்சி, ஒலி, மற்றும் அகச்சிவப்பு முறைகள் மூலமோ கரவு தொழில்நுட்ப பொருள்களைக் கண்டறிவது கடினம்.
பகுப்பு:தொழினுட்பம்
தி. பரமேசுவரி
'''தி. பரமேசுவரி''' சென்னையில் 1970ல் பிறந்த எழுத்தாளர், தமிழாசிரியர். பூங்குழலி, திலீபா எனும் புனைப் பெயர்களிலும் கவிதைகள், கட்டுரைகள் எழுதியுள்ளார். அரசு மேனிலைப்பள்ளியில் முதுகலைத் தமிழாசிரியராகப் பணிபுரிகிறார். தமிழ் இலக்கியத்தில் முனைவர் பட்டம் பெற்றவர். இவ்வாய்வேடு “ம.பொ.சி பார்வையில் பாரதி” என்ற பெயரில் நூலாக வெளிவந்துள்ளது. இவரது கவிதைகள் உயிர்மை, அவள் விகடன், ஆனந்த விகடன், பூங்குயில், புதிய பார்வை, யாதும் ஊரே, இளந்தமிழன், அணி, நொச்சி போன்ற இதழ்களில் வெளிவந்துள்ளன.
பரிசுகள்
இவருடைய “எனக்கான வெளிச்சம்” கவிதைத் தொகுப்பிற்காக “திருப்பூர் கலை இலக்கியப் பேரவை பரிசு” பெற்றுள்ளார்.
கொட்டகலை
கொட்டகலை (Kotagala) இலங்கையின் மத்திய மாகணத்தின் நுவரெலியா தேர்தல் மாவடத்தில் நுவரெலியா நகரில் இருந்து 35.8 கிலோமீட்டர் தொலைவில் அமைந்துள்ள ஒரு சிறிய நகரமாகும். இது அவிசாவளை நகரையும் நுவரெலியா நகரையும் இணைக்கும் ஏ-7 பெருந்தெருவில் அமைந்துள்ளது.இது இலங்கை தொடருந்து வலையமைப்பின் கொழும்பு-பேராதனை-பதுளை பாதையில் அட்டன், தலவாக்கலை தொடருந்து நிலையங்களுக்கிடயே அமைந்துள்ளது. பொடிமெனிகே,  உடரடமெனிகே என்ற பெயருடைய தொடருந்துகள் இந்நகரைக் கடந்து செல்கின்றன. இலங்கை பெற்றோலியக் கூட்டுத்தாபனத்தின் மத்திய வழங்கல் நிலையமொன்று இங்கே அமைந்துள்ளது. இந்தியத் தமிழர்கள் பெரும்பாண்மையாக வாழும் ஒரு சில நகரங்களில் இதுவும் ஒன்றாகும். இதன் அரசியல் நிர்வாகம் கொட்டகலை பிரதேச சபையால் மேற்கொள்ளப்பட்டு வருகின்றது.
ஆதாரம்
பகுப்பு:நகரங்கள் - மத்திய மாகாணம், இலங்கை பகுப்பு:நுவரெலியா மாவட்டத்தில் உள்ள ஊர்களும், நகரங்களும்
வேதாங்கங்கள்
வேதாங்கங்கள், வேதத்தின் ஆறு உறுப்புகள் என்று சொல்லப்படுகின்றன. வேத ஒலிகளையும் அக்ஷரங்களையும் புரிந்து கொண்டு சரியான முறையில் பயன்படுத்த வேதாங்கங்கள் மிக முக்கியமாய் இருக்கின்றன. வேதங்களைக் கற்பிப்பதில் வேதாங்கங்களுக்கு முதன்மை இடம் அளிக்கப்படுகிறது.
இவை ஒவ்வொன்றும் ஒரு உறுப்பாக, வேதங்களின் ஒரு அங்கமாகக் கருதப்படுவதால் இவையனைத்தும் வேதாங்கங்கள் அல்லது ஆறு சாத்திரங்கள் என்பர்.
பகுப்பு:வேதங்கள் பகுப்பு:இந்திய மெய்யியல்
கூத்திரம்பாக்கம் ஊராட்சி
கூத்திரம்பாக்கம் ஊராட்சி (Kuthirambakkam Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள வாலாஜாபாத் வட்டாரத்தில் அமைந்துள்ளது. இந்த ஊராட்சி, காஞ்சிபுரம் சட்டமன்றத் தொகுதிக்கும் காஞ்சிபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1247 ஆகும். இவர்களில் பெண்கள் 633 பேரும் ஆண்கள் 614 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தீக்கதிர்
தீக்கதிர் என்பது உழைக்கும் மக்கள் நல அறக்கட்டளையினால் வெளியிடப்படும் தமிழ் நாளிதழ். இது மதுரை, சென்னை, கோயம்புத்தூர், திருச்சி ஆகிய நகரங்களில் இருந்து வெளியிடப்படுகிறது.
வரலாறு
1962-63 ஆம் ஆண்டுகளில் இந்திய கம்யூனிஸ்ட் கட்சியில் தத்துவார்த்தப் போராட்டம் கூர்மையடைந்திருந்த நிலையில், 1962ஆம் ஆண்டில் இடம்பெற்ற இந்திய - சீன எல்லை மோதலைத் தொடர்ந்து கட்சியின் ஆயிரத்துக்கும் மேற்பட்ட தலைவர்களும் ஊழியர்களும் சிறையில் அடைக்கப்பட்டிருந்த நேரத்தில் தீக்கதிர் ஏடு தோன்றியது.தீக்கதிர் ஏட்டைத் தொடங்குவதில் முக்கியப் பங்காற்றியவர் எல்.அப்பு என்ற அற்புதசாமி ஆவார். 101 உறுப்பினர்கள் கொண்ட ஒன்றுபட்ட இந்திய கம்யூனிஸ்ட் கட்சியின் தமிழ் மாநிலப் பேரவை உறுப்பினர்களுள் ஒருவரான அவர், கோவை மாவட்டத்தில் பிரபல தொழிற்சங்கத் தலைவர்களுள் ஒருவருமாவார்.அப்பு கோவை மாவட்டத் தொழிலாளிகளிடம் வசூல் செய்த பணத்தைக் கொண்டு தீக்கதிர் வார ஏட்டின் முதல் இதழ் 1963 ஆம் ஆண்டு சூன் மாதம் 29 ஆம் தேதி அவரை ஆசிரியராகக் கொண்டு வெளியானது, கோவைத் தொழிலாளி வர்க்கம் கொடுத்த செந்தீக்கதிரை உயர்த்திப்  பிடித்திடுவோம் என்ற வாசகங்களை தீக்கதிர் இதழில் வெளிவந்தது.தீக்கதிர் உருவாக்கத்திற்கு பெரிதும் பாடுபட்டவர்களில் மற்றொருவர்  எம்.என்.ராமுண்ணி. இவர் மின்சார தொழிலாளர் சங்கத்தின் ஊழியர்களில் ஒருவராக இருந்தார். கட்சி உறுப்பினரும் ஆவார்.தீக்கதிரின் முதல் அலுவலகம் சென்னை கோடம்பாக்கம் பகுதியில் உள்ள ஆண்டவர் நகர் என்ற இடத்தில் கட்டிடம் ஒன்றின் முதல் மாடியில் உள்ள ஒரு அறையில் அமைக்கப்பட்டது. தீக்கதிரை அச்சிட்டுத்தர பல அச்சகத்தார் தயங்கினர். இறுதியில் தியாகராயநகர் ரங்க நாதன் தெருவில் டிரெடில் மிஷின் ஒன்றை வைத்து மொழியரசி அச்சகம் என்ற பெயரில் சிறிய அச்சகம் ஒன்றை நடத்தி வந்த புலவர் வே. புகழேந்தி அதை அச்சிட்டார்.
பொன்விழா
1963 ஆம் ஆண்டு ஜூன் 29 ஆம் தேதி தொடங்கப்பட்ட இந்த நாளிதழின் 50ஆம் ஆண்டு பொன்விழாவின் தொடக்க நாள் நிகழ்வுகள் சென்னையில் உள்ள அப் பத்திரிகை அலுவலகத்தில் நடைபெற்றது. பொன்விழா ஆண்டின் இறுதி நிகழ்ச்சி மதுரையில் 2013 சூன் 29 அன்று நடைபெற்றது.
மூலம்
பகுப்பு:தமிழக நாளிதழ்கள்
புறக்குவியக் கதிர்வீச்சு
வெளி இணைப்புகள்
பகுப்பு:கதிரியக்கம்
வீரசோழன் ஊராட்சி
வீரசோழன் ஊராட்சி (Veeracholan Gram Panchayat), தமிழ்நாட்டின் விருதுநகர் மாவட்டத்தில் உள்ள நரிக்குடி வட்டாரத்தில் அமைந்துள்ளது. இந்த ஊராட்சி, திருச்சுழி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 5745 ஆகும். இவர்களில் பெண்கள் 3022 பேரும் ஆண்கள் 2723 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஆதிசக்தி
முப்பெரும் தேவியரான கலைமகள், அலைமகள், மலைமகள் ஆகியோர் ஆதிசக்தியின் அம்சமாகவே இந்து தொன்மவியல் நூல்கள் உரைக்கின்றன. அத்துடன் திருமால் ஆதிசக்தியின் ரூபம் என்பதாலேயே மோகினி அவதாரம் எடுத்துச் சிவபெருமானுடன் ஐயப்பன் என்ற குழந்தையைப் பெற்றுக் கொண்டதாகவும் கூறப்படுகிறது.
சொல்லிலக்கணம் மற்றும் பிற பெயர்கள்
இவர் அம்மன், ஆதிபராசக்தி, உமையம்மை என ஆயிரத்திற்கும் மேற்பட்ட பெயர்களால் அழைக்கப்படுகிறார்.
சக்தி அவதாரங்கள்
ஒரு சமயம் தட்சனின் கடுந்தவத்திற்கு இணங்க ஆதிசக்தி தாட்சாயிணியாக அவதாரம் எடுத்தார். ஆனால் மாயையாலும், தட்சனின் மறுப்பாலும் யாகத்தில் விழுந்து மரித்தார். பதிவிரதையான தாட்சாயிணியின் சரீரம் அக்னியால் ஒரு துளியும் சுட முடியாததால் அதனைச் சுமந்து ஈசனிடம் ஒப்படைத்தான். சிவனோ அதனைத் தன் கழுத்தில் சுமந்து ருத்ர தாண்டவம் ஆட அண்டமெல்லாம் இடியும் நிலை உண்டானது. ஆகவே, திருமால் தனது சக்கராயுதத்தை ஏவி சக்தியின் உடலை பல துண்டுகளாக அறுத்து புவி எங்கும் விழச்செய்தார். அப்படி விழுந்த இடங்களே சக்தி பீடங்கள் ஆயின. அவைகளில் 51 முதன்மையானவை.
பார்வதி, தாட்சாயினி, காளி, துர்கை, அங்காள பரமேஸ்வரி, சாமுண்டி, பகவதி என அவள் இல்லாத இடமே இல்லை. எல்லாமுமான சிவத்தையே சிருஷ்டித்து தனது வல்லமையை (சக்தியை) அளித்து இயங்கச்செய்வதால் இவளைச் சக்தி என்று திரிலோகமும் போற்றுகிறது.
தாட்சாயிணி
பிரம்மாவின் மானசீக குமாரனான பிரஜாபதி தட்சனின் புதல்வியாக பூமியில் பிறந்தார். இவர் தாட்சாயிணி என்றும் சதி தேவி என்றும் அறியப்படுகிறார். சிவபெருமான் மீது காதல் கொண்டு பிரஜாபதியின் விருப்பத்தினையும் மீறி சிவபெருமானைத் திருமணம் செய்து கொண்டார். தனது தந்தையான பிரம்மதேவரின் ஐந்து தலைகளுள் ஒன்றைக் கொய்து நான்கு தலைகளாக மாற்றிய சிவபெருமான் மீது பிரஜாபதி தட்சன் கோபம் கொண்டிருந்தார். எனவே சதி தேவியார் சிவபெருமானைத் திருமணம் செய்தது கண்டு வெகுண்ட தட்சன் சிவபெருமானுக்கும், சதி தேவிக்கும் அழைப்பு விடுக்காமல் யாகம் ஒன்றைச் செய்தார். அங்கு அழைப்பின்றி வந்த சதி தேவியின் முன்னால் சிவபெருமானை தட்சன் அவமானம் செய்தமையால், சதி தேவியார் யாகக் குண்டத்திலே விழுந்து மறைந்தார். அதனால் தட்சனை அழிக்க சிவபெருமான் தன் சடாமுடியிலிருந்து வீரபத்திரனை தோற்றுவித்தார்.
சக்தி பீடங்கள்
சக்தி பீடங்கள் 108 ஆகும்.
அவைகளில் 64 முதன்மையானவை. அவையிலும் 51 மிகப் பிரசித்திப் பெற்றவை.
பார்வதி தேவி
சிவபெருமானுக்கு மீண்டும் வல்லமை அளித்து அவரோடு இணைய ஆதி சக்தி, மீண்டும் பூமியில் பர்வதராஜன் மைனாகுமாரி தம்பதிகளுக்கு மகளாக பிறந்தார். இவர் பார்வதி தேவி என்று அறியப்படுகிறார். மிகக் கடுமையாக தவமிருந்து யோகசத்திகளை பெற்று சிவனை மணந்தார். சிவன் பார்வதி தம்பதியரின் முதல் குழந்தையாக விநாயகர் அறியப்படுகிறார். கயிலை மானோசரோவரில் பார்வதி தேவியார் குளிக்க செல்லும் பொழுது மானசீகமாக ஒரு குழந்தையை உருவாக்கி காவலுக்கு வைத்தார். அங்கு வந்த சிவபெருமானை தந்தை என அறியாது அக்குழந்தை சண்டையிட சிவன் அக்குழந்தையின் தலையை கொய்தார். பின் பார்வதியின் விஸ்வரூபம் ஆதிபராசக்தியாய் அங்காள பரமேஸ்வரியாய் நவதுர்கையாய் தசமஹாவித்யாவாய் சிவபெருமானோடு அண்டசராசரமும் சுட்டெரிக்க தேவியின் கோபக்கனலைச் சாந்தப்படுத்த எண்ணிய ஈசன் தேவர்களிடம் முதலில் தென்படும் விலங்கின் தலையை கொண்டுவரும்படி ஆணையிட்டார். சிவ பூத கணங்களும் தேவர்களும் யானை தலையை கொண்டுவந்தனர். சிவபெருமான் அதை அக்குழந்தைக்கு அளித்து உயிர்ப்பித்தார். அதனால் ஆனைமுகன் என்று பெயர் பெற்றார். சிவ கணங்களின் அதிபதியாக ஆனைமுகன் விளங்கியமையால் கணபதி என்றும் அறியப்படுகிறார்.
மீனாட்சி
மீனாட்சி என்பவர் பாண்டிய மாமன்னன் மலையத்துவஜன் மற்றும் காஞ்சனமாலை தம்பதியரின் மகளும் சிவபெருமானின் உருவமான சுந்தரேசரரின் மனைவியும் ஆவார். இவர் தடாதகை பிராட்டி எனவும் அறியப்படுகிறார். இவர் மிகுந்த வீரம் கொண்டவராகவும், தந்தையின் இறப்பிற்குப் பிறகு பாண்டிய நாட்டிலிருந்து படை திரட்டி கையிலை வரை சென்று வென்றதாகவும் திருவிளையாடல் புராணம் கூறுகிறது. கையிலையில் சிவபெருமானைக் கண்டு வெட்கம் கொண்டு பெண் நிலையை அடைந்ததால் சிவபெருமானையே சுந்தரேசுவரராகத் திருமணம் செய்து கொண்டதாகவும் கூறப்பட்டுள்ளது.
திருமால்
ஆதிசக்தியின் சகோதரனாக திருமால் போற்றப்படுகிறார்.
நந்தி தேவர்
சிவபெருமான் முதல் தொண்டனான நந்தி தேவர், ஆதிசக்தியின் மகனுக்கு இணையானவராக கூறப்படுகிறது.
கங்கை
இமவானின் மகளான கங்கா தேவி ஆதிசக்தியின் (பார்வதி) சகோதரியாகக் கருதப்படுகிறார்.
சக்தி விழாக்கள்
நவராத்திரி நோன்பு (விரதம்) புரட்டாதி (புரட்டாசி) மாதத்தில் சூரியன் கன்னி இராசியில் சஞ்சரிக்கும் காலத்தில் சக்தியை (தேவியைக்) குறித்து நோற்கப்படும் (அனுஷ்டிக்கப்படும்) நோன்பாகும். இது தட்சணாயண காலமாகும். இக்காலம் தேவர்களுக்கு இராக்காலமாகும். உத்தராயணத்தில் வசந்த நவராத்திரியும் தட்சணாயண காலத்தில் சாரதா நவராத்திரியும் தேவியைப் பூசிக்கச் சிறந்த காலமாகும். இவை இரண்டிலும் புரட்டாசி மாதத்தில் நோற்கப்படும் (அனுஷ்டிக்கப்படும்) சாரதா நவராத்திரியையே நாம் எல்லோரும் கைக் கொள்ளுகின்றோம்.
ஆதாரங்கள் மேற்கோள்கள்
பகுப்பு:சைவ சமயம் பகுப்பு:சாக்தம் பகுப்பு:பார்வதியின் வடிவங்கள் பகுப்பு:இந்து பெண் தெய்வங்கள்
இந்திய வனப் பணி
இந்திய வனப் பணி (அ) இ.வ.ப, (ஐ.எப்.எஸ்) அனைத்து இந்திய பணிகளின் (குடியுரிமைப் பணியியல்) மூன்று பணிகளுள் ஒன்றாக, இந்திய அரசின் வனங்களைப் பாதுகாக்கும் பணியினை மேற்கொள்ளும் சிறப்பு அமைப்பாக இந்திய அரசாங்கத்தால்  கட்டமைக்கப்பட்டதாகும். ஏனைய இரண்டு பணிகள் இந்தியக் காவல் பணி (அ) இ. கா. ப மற்றும் இந்திய ஆட்சிப் பணி (அ) இ. ஆ. ப ஆகும். இ வ.ப பயிற்சி பெற்ற அலுவலர்கள் இந்திய மாநில மற்றும் ஆட்சிப்பகுதி அரசுகளின் ஆளுமைக்குட்பட்ட வனப்பகுதிகளை பாதுகாக்கவும், வனவுயிரனங்களை பராமரிக்கும் பொறுப்பினை மேற்கொள்வதற்கு உறுதுணை புரிகின்றனர். அரசின் வனஅமைச்சக செயலாட்சியர்களுக்கு உறுதுணையாக செயல்படுகின்றனர்.
வரலாறு
இந்திய வனப் பணி 1966 ஆம் ஆண்டு இந்திய அரசாங்கத்தால் கட்டமைக்கப்பட்டது. பிரித்தானிய காலணி ஆளுமையின் கீழ் இந்தியா இருந்த காலகட்டத்தில் இது பேர்ரசின் வனத் துறை என்று 1864 பிரித்தானியரால் வடிவமைக்கப்பட்டிருந்து. அப்பொழுதய வனத்துறைத் தலைவராக (இன்ஸ்பெக்டர் ஜெனரல் ஆப் பாரஸ்ட்) முனைவர் டியட்ரிச் பிரான்டீஸ் என்ற ஜெர்மானிய வன அலுவலர் தலைமையேற்றிருந்தார்.
அன்றைய காலகட்டத்தில் இதன் அலுவலர்கள் 1867 முதல் 1885 வரையில் ஜெர்மன் மற்றும் பிரான்சுகளில் பயிற்சி பெற்றனர். 1905 இல் கூப்பர் மலை, இலண்டன் மற்றும் குறிப்பிடத்தக்க கல்லூரிகளில் இதற்கான பயிற்சிகளைப் பெற்றனர்.
1905 முதல் 1926 வரையில் ஆக்ஸ்போர்டு பல்கலைக்கழகம் இதற்கானப் பயிற்சியை வழங்கியது.
1927 முதல் 1932 வரையில் வன அலுவலர்கள் பேரரசின் வன ஆராய்ச்சி மையம் டேரடூனில் துவக்கப்பட்டு அதன் மூலம் பயிற்சியளித்த்து.இது கட்டமைக்கப்பட்டது 1906. அதன்பின் இந்திய வனக் கல்லூரி 1938 இல் டேராடூனில் துவக்கப்பட்டு வன அலுவலர்களுக்கு மிக சிறப்பானதொரு பயிற்சி அளிக்கப்பெற்று தேர்வு செய்யப்பட்டனர்.
தற்பொழுதய வனப் பணி இந்திய விடுதலைக்குப்பிறகு 1966 இல் இந்திய பணியியல் சட்டம் 1951, இன் படி கட்டமைக்கப்பட்டு இந்திய வனப் பணி என்ற அமைப்பாக செயலாற்றி வருகின்றது.
இந்தியாவின் வனப் பரப்பளவு 6,35,400 ச.கி.மீ வரை பரந்துள்ளது ஆகும். நாட்டின் 22.27 சதவீதம் வனப்பகுதியாகும். இதைப் பாதுகாக்கும் கடமை அரசுக்குள்ளதால் 1894 ல் உருவாக்கப்பட்ட வனப்பாதுக்காப்புக் கொள்கை 1952, மீண்டும் 1988 இல் திருத்தியமைக்கப்பட்டது.
வெளி இணைப்புகள்
பகுப்பு: இந்திய அரசுப் பணிகள் பகுப்பு:இந்தியக் குடியியல் பணிகள் Fonction publique en Inde
மாவட்ட ஊரக வளர்ச்சி முகமை
மாவட்ட ஊரக வளர்ச்சி முகமை, (District Rural Development Agency (DRDA),  மாவட்ட அளவில், கிராமபுறங்களில் வறுமைக்கு எதிரான திட்டப்பணிகளை மேற்கொள்வதே இதன் முக்கிய அடிப்படை நோக்காகும்.
இம்மாவட்ட வளர்ச்சி முகமைகள், இந்திய அரசின் சங்கங்கள் பதிவுச் சட்டம், 1860ன் படி, பதிவு செய்யப்பட்டு, 1 ஏப்ரல் 1999 முதல் தமிழ்நாடு ஊரக வளர்ச்சி மற்றும் ஊராட்சித் துறையின் கீழ் இயங்குகிறது.
நிர்வாகம்
மாவட்ட ஊரக வளர்ச்சி முகமையின் திட்ட இயக்குனராக, மாவட்டக் கூடுதல் ஆட்சித் தலைவர் அல்லது ஊரகத் துறையின் இணை இயக்குனர் இருப்பர். திட்ட இயக்குனரின் கீழ் ஊரக வளர்ச்சிக்கு துணையாக உள்ள துறைகளின் உதவி இயக்குனர்கள் உதவி திட்ட அலுவலர்களாக செயல்படுவர். 1999 முதல் மாவட்ட ஊரக வளர்ச்சி முகமையின் நிர்வாகச் செலவினங்களை இந்திய அரசு 90%, மாநில அரசு 10% ஏற்றுக்கொள்கிறது. மாவட்ட ஊரக வளர்ச்சி முகமையின் செயற்பாடுகளை மாநில அளவில், தமிழ்நாடு ஊரக வளர்ச்சி மற்றும் ஊராட்சித் துறை மேற்பார்வையிடுகிறது.
பணிகள்
இந்திய அரசு மற்றும் தமிழ்நாடு அரசுகள், கிராமப்புற வளர்ச்சித் திட்டத்திற்கு ஒதுக்கும் நிதிகளைக் கொண்டு கிராம ஊராட்சிகளின் உள்கட்டமைப்பு, கிராமப்புற வேலைவாய்ப்பு, சுகாதாரம், அடிப்படைக் கல்வி,  மருத்துவம், சமூகப் பாதுகாப்பு, மகளிர் மேம்பாடு, கைவினைத்தொழில் மேம்பாடு போன்ற சமூகப் பொருளாதார வளர்ச்சிப் பணிகளை  மாவட்ட ஊரக வளர்ச்சி முகமை வழியாக ஊராட்சி ஒன்றியங்கள் மேற்கொள்கிறது.
இந்திய அரசின் நிதி நிறுத்தம்
மாவட்ட ஊரக வளர்ச்சி முகமையின் அதிகாரிகளுக்கு வழங்கப்படும் ஊதியத்தில் 75% இந்திய அரசு மானியமாக பங்களிக்கிறது. இந்திய அரசின் இந்த பங்களிப்பு 1 ஏப்ரல் 2022 முதல் நிறுத்தப்படுகிறது.
வெளி இணைப்புகள்
பகுப்பு:தமிழ்நாடு அரசு அமைப்புகள் பகுப்பு:தமிழ்நாடு ஊராட்சிகள்
பயிப்பாடு வல்லம்களி
பயிப்பாடு வல்லராட்டு அல்லது ஜலோத்சவம் (Payippad Vallaarattu அல்லது Jalotsavam) என்பது தென்னிந்தியாவில், கேரள மாநிலத்தின் ஹரிப்பாடிலிருந்து 6 கி.மீ தொலைவில் உள்ள பயிபாடு ஏரியில் நடத்தப்படும் மூன்று நாள் நீர் திருவிழா ஆகும். இந்த பயிப்பாடு வல்லம்களிக்கும் ஹரிபாடு சுப்பிரமண்ய சுவாமி கோயிலுக்கும் நெருங்கிய தொடர்பு உள்ளது.
வெற்றியாளர்கள்
-மற்ற போட்டி விவரங்கள் கிடைக்கவில்லை -
கதை
ஹரிப்பாட் கிராம மக்கள் ஒரு முருகன் சிலையையும் நிறுவ்வேண்டும் என்ற என்னத்துக்கு ஏற்ப்ப ஒரு  ஐயப்பன் கோயிலைக் கட்ட முடிவெடுத்தனர். காயம்குளம் ஆற்றின் ஒரு நீர்ச்சுழியின் அடியில் முருகனின் சிலையை கண்டுபிடித்து, மக்கள் ஒரு படகில் சுப்பிரமணியர் சிலையை கொண்டு வந்தனர், பக்தர்கள் மற்ற படகுகளில் சடங்காசாரத்துடன் உடன் சென்றனர். இந்த நிகழ்வை நினைவுகூரும் வகையில் ஒவ்வொரு ஆண்டும் மூன்று நாட்கள் நீர் திருவிழா நடத்தப்படுகிறது.
சுமார் 5000 ஆண்டுகள் பழமையான கோயிலில் "ஸ்கந்தகுமாரன்" சிலை நிறுவப்பட்டிருந்தது. எனவே அந்த இடத்தின் பெயர் குமாரபுரம் என்று அழைக்கபட்டது. இப்போது கூட ஹரிபாடின் சில பகுதிகள் குமாராபுரம் என்று அழைக்கப்படுகின்றன. அந்தக் காலத்தில் இந்த கோயில் சில பிரபலமான ஓரன்ம குடும்பங்களின் கட்டுப்பாட்டில் இருந்தது, அவை செங்கரப்பள்ளி, தாழூர், கிழிகுளம் மற்றும் 20 கரண்மா குடும்பங்கள் ஆகும். இந்த குடும்பங்கள் ஒரு புதிய பெரிய கோவிலைக் கட்ட முடிவு செய்தன. 'ஸ்ரீகோவில்' (கருவறை) கரிச்சல் கிராமத்தைச் சேர்ந்த அம்பக்கட்டு குடும்பத்தால் கட்டப்பட்டது. அந்த நேரத்தில் ஓரன்ம குடும்பங்களின் மூத்த உறுப்பினர்கள் ஒரு இரவில் கனவு ஒன்றைக் கண்டனர். கனவில் நான்கு கைகள் கொண்ட சுப்பிரமணியரின் சிலை  கோவிந்தமுட்டம் ஏரியில் (கயம்குளம்) கிடப்பதைக் கண்டனர். இந்த குடும்பத்தைச் சேர்ந்தவர்கள் சிலையை கண்டுபிடிக்க படகில் (பள்ளியோடம்) அந்த இடத்திற்கு விரைந்தனர். அவர்கள் ஏரியில் ஒரு சூறாவளியைக் கண்டார்கள். இப்போது அந்த இடத்தை கந்தல்லூர் (கந்த நல்ல ஊர்) என்று அழைக்கப்படுகிறது. சிலையைக் கண்டெடுத்த பிறகு, மக்கள் அதை ஒரு படகில் ஹரிப்பாடுக்கு அருகிலுள்ள நெல்புரக்கடாவிற்கு எடுத்துச் சென்றனர், கிராமங்களின் பல படகுகளால் (பள்ளியோடம்) சூழப்பட்டு அழைத்துச் சென்றனர். இந்த நிகழ்வை நினைவுகூரும் வகையில் ஒவ்வொரு ஆண்டும் மூன்று நாள் நீர் திருவிழா நடத்தப்படுகிறது.
பகுப்பு:கேரளத்தில் நடக்கும் படகுப் போட்டிகள் பகுப்பு:ஆலப்புழை மாவட்ட விழாக்கள் பகுப்பு:கேரள இந்து திருவிழாக்கள்
ஜாவ்ரா சமஸ்தானம்
ஜாவ்ரா சமஸ்தானம் (Jaora State) இந்திய விடுதலைக்கு முன்னர் பிரித்தானிய இந்தியாவின் கீழிருந்த  562 சுதேச சமஸ்தானங்களில் ஒன்றாகும். இது தற்கால மத்தியப் பிரதேசம் மாநிலத்தின் ரதலாம் மாவட்டப் பகுதிகளைக் கொண்டிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, ஜாவ்ரா சமஸ்தானம 1471  சதுர கிலோ மீட்டர் பரப்பளவும், 84,202 மக்கள் தொகையும், ஆண்டு வருமானம் ரூபாய்  8,50,000 கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 13 துப்பாக்கிக் குண்டுகள் முழங்கி மரியாதை செய்தனர்.
வரலாறு
மராத்தியப் பேரரசில் சிற்றரசாக இருந்த ஜாவ்ரா சமஸ்தானம், மூன்றாம் ஆங்கிலேய மராத்தியப் போருக்குப் பின்னர் 1818-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்ற ஜாவ்ரா இராச்சியத்தினர், ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது ஐக்கிய மாகாணத்தின் மால்வா முகமையின் கீழ் செயல்பட்டது. ஜாவ்ரா சமஸ்தான நவாபுகளுக்கு பிரித்தானிய இந்தியா அரசு, 13 துப்பாக்கிக் குண்டுகள் முழுங்கி மரியாதை செய்தனர்.
1947-இல் இந்திய விடுதலைக்குப் பின்னர், ஜாவ்ரா சமஸ்தானம் சுதேச சமஸ்தானங்களின் இணைப்பு ஒப்பந்தப்படி 1948-ஆம் ஆண்டில் மத்திய பாரத மாநிலத்துடன் இணக்கப்பட்டது. 1956-இல் மொழிவாரி மாநில மறுசீரமைப்புச் சட்டத்தின் படி, ஜாவ்ரா சமச்தானப் பகுதிகள் மத்திய பிரதேசம் மாநிலத்தின் ரத்லாம் மாவட்டத்தில் இணைக்கப்பட்டது.
மேற்கோள்கள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:பம்பாய் மாகாணம் பகுப்பு:இந்தியாவின் மன்னராட்சிகள் பகுப்பு:மத்தியப் பிரதேச வரலாறு பகுப்பு:ரத்லாம் மாவட்டம்
நூர்சகான் முர்சித்
நூர்சகான் முர்சித் என்கிற நூர்சகான் பேக் (Nurjahan Murshid; 22 மே 1924 - 1 செப்டம்பர் 2003) வங்காளதேசத்து பத்திரிகையாளரும், ஆசிரியரும், வங்காளதேச அரசங்கத்தின் அமைச்சரும், சமூக ஆர்வலரும் ஆவார். ஒன்றிய முன்னனி கட்சி சார்பில் 1954 இல் கிழக்கு வங்கத்தின் மாகாண சட்டமன்றத்திற்கு நேரடியாக தேர்ல்ல இவர் அரசியலைவிட்டு வெளியேறினார்.
சொந்த வாழ்க்கை
முர்சித் 22 மே 1924 அன்று முர்சிதாபாத்தின் தாராநகரில் நூர்சகான் பேக்காக பிறந்தார். இவர் 1948இல் வங்காளதேசத்தின் கல்வியாளரும், இராசதந்திரியும், அறிஞருமான கான் சர்வர் முர்சித் என்பவரை மணந்தார். இவர்களுக்கு நான்கு குழந்தைகள் இருந்தன.
கல்வி
ஜனாப் அயூப் உசைன் பேக் - பீபி கதிமுன்னெசா ஆகியோரின் ஏழு மகள்களில் நான்காவது பெண்ணாக பிறந்தார். இவரது தந்தை, பிரிட்டிசு காவல் துறையில் முர்சிதாபாத்தில் காவல்துறைத் தலைவராக இருந்தார். இவரது தந்தைவழி மாமா பேராசிரியர் உசாமின் கீழும், கிழக்கு வங்கத்தின் பாரிசலில் உள்ள பிஎம் கல்லூரியின் முதல்வராக இருந்த உத்தீன் பேக்கிடமும் தனது ஆரம்ப பள்ளிப் படிப்பைப் பெற்றார். கொல்கத்தாவின் விக்டோரியா நிறுவனத்தில் முதல் வகுப்பில் தனது இடைநிலைக் கல்வியை முடித்தார். இவர் கொல்கத்தா பல்கலைக்கழகத்தில் வரலாற்றில் முதுகலைப் பட்டம் பெற்றார்.
வேலை
இவர், அனைத்திந்திய வானொலியின் ஒளிபரப்பாளராக இருந்தார். இந்த நிறுவனத்தில் பணியாற்றிய முதல் முஸ்லிம் பெண் இவர் என்பது குறிப்பிடத்தக்கது. கிழக்கு பாக்கித்தானில் தொடர்ந்து ஊடகங்களில் பணியாற்றினார். வானொலி பாக்கித்தானுக்காக ஒலிபரப்பில் ஈடுபட்டார். மேலும், ஷம்சுல் ஹுதா, லைலா அர்ஜுமந்த் பானு, லைலா சமத் மற்றும் கமல் லோஹானி போன்ற நபர்களுடன் தொடர்பு கொள்ள ஒரு நிரல் தயாரிப்பாளராக உயர்ந்தார். இவர் பாரிசலில் உள்ள சையதுன்னேசா பெண்கள் மேல்நிலைப் பள்ளியின் முதல்வராக ஆனார். பின்னர் குவாம்ருன்னெசா பள்ளி, விகருன்னிசா நூன் பள்ளி மற்றும் கல்லூரி மற்றும் ஹோலி கிராஸ் கல்லூரி போன்ற டாக்காவில் பல்வேறு நிறுவனங்களில் கற்பித்தார்.
ஊடகம்
1985ஆம் ஆண்டில், இவர் ஏகால் என்ற பங்களா இதழை வெளியிட்டு அதன் ஆசிரியரானார். பின்னர் ஈதேஸ் ஏகால் என மறுபெயரிடப்பட்டது. இது பெண்களின் பிரச்சினைகளில் மட்டும் கவனம் செலுத்தியதோடு மட்டுமல்லாமல், வன்முறை, பிரதிநிதித்துவம், ஊழல் மற்றும் ஜனநாயக பற்றாக்குறை உள்ளிட்ட வங்கதேசம் எதிர்கொண்ட பல்வேறு சமூக மற்றும் அரசியல் பிரச்சினைகளையும் ஆராய்ந்தது.
இறப்பு
2002 ஆம் ஆண்டில் முர்சித் புற்றுநோயால் பாதிக்கப்பட்டு, செப்டம்பர் 1, 2003 அன்று டாக்காவில் இறந்தார்.
சான்றுகள்
பகுப்பு:2003 இறப்புகள் பகுப்பு:1924 பிறப்புகள் பகுப்பு:பாக்கித்தானியர்கள்
Nஆம் படி மூலம்
கணிதத்தில், x என்ற எண்ணின்  nஆம் மூலம் அல்லது nஆம் படி மூலம் ( nth root) r என்பது கீழுள்ள சமன்பாட்டை நிறைவு செய்யும் மதிப்பாகும்.